pythainlp/thailaw-v1.0 huggingface dataset:
ประกาศคณะกรรมการกํากับและส่งเสริมการประกอบธุรกิจประกันภัย

เรื่อง การกําหนดหลักเกณฑ์และวิธีการคัดเลือกผู้ทรงคุณวุฒิ

พ.ศ. 2550

----------------------------------------

          อาศัยอํานาจตามมาตรา 6 แห่งพระราชบัญญัติคณะกรรมการกํากับและส่งเสริมการประกอบธุรกิจประกันภัย พ.ศ. 2550 ประกอบกับหนังสือกระทรวงการคลัง ด่วนที่สุด ที่ กค 0201/17676 ลงวันที่ 17 กันยายน 2550 มติคณะรัฐมนตรีเมื่อวันที่ 18 กันยายน 2550 และหนังสือสํานักเลขาธิการคณะรัฐมนตรี ด่วนที่สุด ที่ นร 0506/16725 ลงวันที่ 21 กันยายน 2550คณะกรรมการกํากับและส่งเสริมการประกอบธุรกิจประกันภัย จึงประกาศดังนี้


ข้อ ๑ ให้คณะกรรมการกํากับและส่งเสริมการประกอบธุรกิจประกันภัย ประกอบด้วยปลัดกระทรวงการคลัง เป็นประธานกรรมการ ปลัดกระทรวงพาณิชย์ เลขาธิการคณะกรรมการคุ้มครองผู้บริโภค ผู้ว่าการธนาคารแห่งประเทศไทย เลขาธิการสํานักงานคณะกรรมการกํากับหลักทรัพย์และตลาดหลักทรัพย์ และเลขาธิการสํานักงานคณะกรรมการกํากับและส่งเสริมการประกอบธุรกิจประกันภัย เป็นกรรมการคัดเลือกผู้ทรงคุณวุฒิ โดยให้กรรมการแต่ละคนเสนอชื่อผู้ที่มีความเชี่ยวชาญด้านกฎหมาย บัญชี บริหารธุรกิจ การเงิน เศรษฐศาสตร์ หรือการประกันภัยต่อประธานคนละไม่เกิน 4 ชื่อ โดยแต่ละชื่อต้องมีความเชี่ยวชาญที่ไม่ซ้ํากัน


ข้อ ๒ ให้คณะกรรมการกํากับและส่งเสริมการประกอบธุรกิจประกันภัย คัดเลือกผู้ที่ได้รับการเสนอชื่อ ซึ่งมีความเหมาะสมสําหรับการแต่งตั้งเป็นกรรมการผู้ทรงคุณวุฒิให้เหลือ 12 คนเสนอรัฐมนตรีว่าการกระทรวงการคลังพิจารณาคัดเลือกเป็นผู้ทรงคุณวุฒิจํานวนไม่น้อยกว่า 6 คนแต่ไม่เกิน 8 คน เพื่อขอความเห็นชอบจากคณะรัฐมนตรีก่อนแต่งตั้งเป็นกรรมการผู้ทรงคุณวุฒิในคณะกรรมการกํากับและส่งเสริมการประกอบธุรกิจประกันภัยต่อไป


ข้อ ๓ ในกรณีที่กรรมการผู้ทรงคุณวุฒิพ้นจากตําแหน่งก่อนครบวาระหรือในกรณีที่มีการแต่งตั้งกรรมการผู้ทรงคุณวุฒิเพิ่มขึ้นในระหว่างที่กรรมการซึ่งแต่งตั้งไว้แล้วยังมีวาระอยู่ในตําแหน่งให้ดําเนินการเช่นเดียวกันกับข้อ 2 โดยอนุโลม ทั้งนี้ให้เสนอรายชื่อเป็นสองเท่าของกรรมการผู้ทรงคุณวุฒิ ที่จะแต่งตั้ง


ข้อ ๔ เมื่อได้รับความเห็นชอบจากคณะรัฐมนตรีแล้ว ให้รัฐมนตรีว่าการกระทรวงการคลังมีคําสั่งแต่งตั้งผู้ทรงคุณวุฒิดังกล่าวเป็นกรรมการในคณะกรรมการกํากับและส่งเสริมการประกอบธุรกิจประกันภัยต่อไป


ผู้มีอํานาจลงนาม -                                                                                       ประกาศ ณ วันที่ 24 กันยายน พ.ศ 2550

 

                                                                                                       ศุภรัตน์ ควัฒน์กุล

                                                                                                   ปลัดกระทรวงการคลัง

                                                                        ประธานคณะกรรมการกํากับและส่งเสริมการประกอบธุรกิจประกันภัย
คําสั่งกรมบังคับคดี

ที่ 578/2549

เรื่อง การเรียกเก็บเงินค่าธรรมเนียมในกแห่งและคดีล้มละลาย

---------------------

          เพื่อให้การปฏิบัติหน้าที่เกี่ยวกับการเรียกเก็บเงินค่าธรรมเนียมในคดีแพ่งและคดีล้มละลาย ของกรมบังคับคดี ดําเนินไปอย่างมีประสิทธิภาพและเป็นมาตรฐานเดียวกัน จึงมีคําสั่งให้เจ้าพนักงาน บังคับคดีและเจ้าพนักงานพิทักษ์ทรัพย์ถือปฏิบัติดังต่อไปนี้


ข้อ ๑ กรณีริบเงินมัดจําหรือริบเงิน ชําระราคาบางส่วนแล้วนําทรัพย์ ออกขายทอดตลาดใหม่ ในการทําบัญชีแสดงรายการรับ-จ่าย ให้เรียกเก็บค่าธรรมเนียมจากเงินที่รับมัดจําหรือเงินที่ชําระราคาบางส่วน และเงินที่ได้จากการขายทอดตลาด ส่วนค่าอากรปิดใบรับเงินให้คิดจากการขายได้ครั้งใหม่


ข้อ ๒ กรณีรับเงินมัดจําหรือริบเงินที่ชําระราคาบางส่วนเมื่อมีการถอนการยืด หรือกรณีคืนเงิน มัดจําหรือเงินที่ชําระราคาบางส่วนที่รับไว้ให้แก่ลูกหนี้ ให้เรียกเก็บค่าธรรมเนียมจากเงินที่รับมัดจําหรือเงินสาระราคาบางส่วน

          สําหรับอัตราในการเรียกเก็บค่าธรรมเนียมในคดีแพ่งและคดีล้มละลายให้เป็นไปตามที่กฎหมายกําหนด

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                            สั่ง ณ วันที่ 27 ธันวาคม พ.ศ. 2549

 

                                                                                                     (ลงชื่อ) สิรวัต จันทรัฐ

                                                                                                     (นายสิรวัต จันทรัฐ)

                                                                                                       อธิบดีกรมบังคับคดี
คําสั่งกรมบังคับคดี

ที่ 457/2549

เรื่อง การดําเนินคดีอาญาตามกฎหมายล้มละลาย

----------------------

          เพื่อให้การปฏิบัติหน้าที่ของเจ้าพนักงานพิทักษ์ทรัพย์เกี่ยวกับการดําเนินคดีอาญาตามกฎหมาย ล้มละลายเป็นไปด้วยความเรียบร้อยเหมาะสมและเป็นแนวทางเดียวกันอันจะเป็นผลดีต่อการบังคับคดี ล้มละลาย จึงมีคําสั่งดังต่อไปนี้


ข้อ ๑ เมื่อปรากฏต่อเจ้าพนักงานพิทักษ์ทรัพย์ว่ามีกรณีที่มีหรืออาจมีการกระทําผิดอาญาตามที่ บัญญัติไว้ในพระราชบัญญัติล้มละลาย พุทธศักราช 2483 ให้เจ้าพนักงานพิทักษ์ทรัพย์ทําการสอบสวน ผู้เกี่ยวข้อง และพิจารณาทําคําสั่งว่าสมควรดําเนินคดีอาญาต่อผู้ถูกกล่าวหาหรือไม่เสนอต่ออธิบดีหรือรอง อธิบดีผู้ได้รับมอบหมายเพื่อพิจารณามีคําสั่ง


ข้อ ๒ ในกรณีที่อธิบดีหรือรองอธิบดีผู้ได้รับมอบหมายมีคําสั่งว่าคดีมีมูลว่าเป็นการกระทําผิด อาญาตามที่บัญญัติไว้ในพระราชบัญญัติล้มละลาย พุทธศักราช 2483 ให้เจ้าพนักงานพิทักษ์ทรัพย์ทํา หนังสือให้อธิบดีหรือรองอธิบดีผู้ได้รับมอบหมายลงนามมอบอํานาจให้ไปร้องทุกข์เพื่อดําเนินคดีอาญา ต่อพนักงานสอบสวนแห่งท้องที่ที่ความผิดเกิดขึ้น แล้วรายงานให้กรมบังคับคดีทราบต่อไป

          อนึ่ง หากคําสั่งหรือบันทึกข้อความใดที่ขัดหรือแย้งกับคําสั่งนี้ ให้ถือปฏิบัติตามคําสั่งนี้ 

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                            สั่ง ณ วันที่ 20 เดือน ตุลาคม พ.ศ. 2549

 

                                                                                                    (นายสิรวัต จันทรัฐ)

                                                                                                     อธิบดีกรมบังคับคดี
คําสั่งกรมบังคับคดี

ที่ 457 / 2549

เรื่อง การดําเนินคดีอาญาตามกฎหมายล้มละลาย

-------------------------

          เพื่อให้การปฏิบัติหน้าที่ของเจ้าพนักงานพิทักษ์ทรัพย์เกี่ยวกับการดําเนินคดีอาญาตามกฎหมาย ล้มละลายเป็นไปด้วยความเรียบร้อยเหมาะสมและเป็นแนวทางเดียวกันอันจะเป็นผลดีต่อการบังคับคดี ล้มละลาย จึงมีคําสั่งดังต่อไปนี้


ข้อ ๑ เมื่อปรากฏต่อเจ้าพนักงานพิทักษ์ทรัพย์ว่ามีกรณีที่มีหรืออาจมีการกระทําผิดอาญาตามที่ บัญญัติไว้ในพระราชบัญญัติล้มละลาย พุทธศักราช 2483 ให้เจ้าพนักงานพิทักษ์ทรัพย์ทําการสอบสวน ผู้เกี่ยวข้อง และพิจารณาทําคําสั่งว่าสมควรดําเนินคดีอาญาต่อผู้ถูกกล่าวหาหรือไม่เสนอต่ออธิบดีหรือรอง อธิบดีผู้ได้รับมอบหมายเพื่อพิจารณามีคําสั่ง


ข้อ ๒ ในกรณีที่อธิบดีหรือรองอธิบดีผู้ได้รับมอบหมายมีคําสั่งว่าคดีมีมูลว่าเป็นการกระทําผิด อาญาตามที่บัญญัติไว้ในพระราชบัญญัติล้มละลาย พุทธศักราช 2483 ให้เจ้าพนักงานพิทักษ์ทรัพย์ทํา หนังสือให้อธิบดีหรือรองอธิบดีผู้ได้รับมอบหมายลงนามมอบอํานาจให้ไปร้องทุกข์เพื่อดําเนินคดีอาญา ต่อพนักงานสอบสวนแห่งท้องที่ที่ความผิดเกิดขึ้น แล้วรายงานให้กรมบังคับคดีทราบต่อไป

          อนึ่ง หากคําสั่งหรือบันทึกข้อความใดที่ขัดหรือแย้งกับคําสั่งนี้ ให้ถือปฏิบัติตามคําสั่งนี้ 


ผู้มีอํานาจลงนาม -                                                                                            สั่ง ณ วันที่ 20 เดือน ตุลาคม พ.ศ. 2549

 

                                                                                                     (นายสิรวัต จันทรัฐ)

                                                                                                     อธิบดีกรมบังคับคดี
คําสั่งกรมบังคับคดี

ที่ 386/2549

เรื่อง การคํานวณและแสดงบัญชีรับ - จ่ายในคดีแพ่ง

------------------------------

          เพื่อให้การปฏิบัติหน้าที่เกี่ยวกับการคํานวณและการทําบัญชีแสดงรายการรับ - จ่าย (บัญชีรายละเอียดแสดงจํานวนเงินทั้งหมดหรือบัญชีส่วนเฉลี่ย) ในคดีแพ่งของกรมบังคับคดี ดําเนินไป ด้วยความรวดเร็วและมีประสิทธิภาพ จึงมีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดี ที่ 537/2548 เรื่อง การคํานวณและแสดงบัญชี รับ-จ่ายในคดีแพ่ง


ข้อ ๒ เมื่อสํานวนบังคับคดีแพ่งเรื่องใดเสร็จสิ้น หรือต้องดําเนินการในส่วนการคํานวณ การคิดค่าธรรมเนียม ค่าใช้จ่าย ให้เจ้าพนักงานบังคับคดีส่งสํานวนให้นักบัญชีดําเนินการในทันที 


ข้อ ๓ ในการทําบัญชีแสดงรายการรับ - จ่าย ให้นักบัญชีและผู้ตรวจสอบลงลายมือชื่อใน บัญชีแสดงรายการรับ - จ่าย ในฐานะเจ้าพนักงานบังคับคดีผู้คิดและผู้ตรวจสอบ รวมทั้งแจ้งให้ผู้เกี่ยวข้อง ตรวจสอบบัญชีตามกฎหมายด้วย


ข้อ ๔ ในกรณีมีผู้คัดค้านบัญชีแสดงรายการรับ - จ่าย ให้นักบัญชีส่งเรื่องให้เจ้าพนักงาน บังคับคดีผู้รับผิดชอบดําเนินการตามกฎหมายต่อไป

          กรณีไม่มีผู้คัดค้านบัญชี ให้นักบัญชีจ่ายเงินให้แก่ผู้มีส่วนได้ตามบัญชีแสดงรายการรับ - จ่ายนั้น


ข้อ ๕ เมื่อได้จัดทําบัญชีเสร็จแล้วและไม่มีผู้คัดค้าน ให้เจ้าพนักงานบังคับคดีหรือผู้ได้รับ มอบหมายรายงานบัญชีแสดงรายการรับ - จ่ายเงินให้ศาลทราบ


ข้อ ๖ เมื่อนักบัญชีได้รับสํานวนให้ทําการคํานวณหรือทําบัญชีแสดงรายการจ่ายให้ เนินการให้แล้วเสร็จภายในกําหนดเวลา ดังต่อไปนี้ 4

          6.1 การคํานวณจํานวนหนี้และค่าฤชาธรรมเนียมที่ลูกหนี้ตามคําพิพากษาต้อง ชําระให้แก่เจ้าหนี้ตามคําพิพากษาให้แล้วเสร็จภายในวันที่ได้รับสํานวนหรืออย่างช้าในวันทําการถัดไป

          6.2 การแสดงบัญชีรับจ่ายคดีอายัด ในกรณีไม่มีเจ้าหนีอื่นขอเฉลี่ยให้แล้วเสร็จ ภายใน 1 วันทําการ กรณีมีเจ้าหนี้อื่นขอเฉลี่ยให้แล้วเสร็จภายใน 5 วันทําการ นับแต่วันที่ได้รับสํานวน

          6.3 การทําบัญชีแสดงรายการรับจ่ายเงินได้จากการขายทอดตลาดให้แล้วเสร็จ กรณีมีเจ้าหนี้อื่นขอจงให้แล้วเสร็จภายใน 10 วันทําการ นับแต่วันที่ได้รับสํานวน 

          ให้ผู้บังคับบัญชาตรวจสอบการสํานวนหรือการทําบัญชีตามข้อ 6.2 และ 6.3 ภายใน 3 วันทําการ ให้แล้วเสร็จภายใน 3 วันทําการ

          ในกรณีที่มีความจําเป็นไม่อาจปฏิบัติตามวรรคหนึ่งและวรรคสองได้ให้รายงานเหตุผลและความจําเป็นตามลําดับชั้น ไปยังอธิบดีหรือผู้ที่ได้รับมอบหมายภายใน 3 วัน นับจากวันที่ มีความจําเป็นดังกล่าว


ข้อ ๗ ให้ผู้บังคับบัญชาตามลําดับชั้นจนถึงผู้อํานวยการกองหรือผู้อํานวยการสํานักงาน บังคับคดีจังหวัดหรือสาขารับผิดชอบในการควบคุมดูแลให้นักบัญชีปฏิบัติตามคําสั่งนี้โดยเคร่งครัด

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                           สั่ง ณ วันที่ 26 กันยายน พ.ศ. 2549

 

                                                                                                   (ลงชื่อ) สิรวัต จันทรัฐ

                                                                                                     (นายสิรวัต จันทรัฐ)

                                                                                                        อธิบดีกรมบังคดี
คําสั่งกรมบังคับคดี

ที่ 417/2549 เรื่อง ค่าใช้จ่ายในการส่งหมาย คําคู่ความหรือเอกสาร

--------------------------

          ด้วยเห็นเป็นการสมควรให้กําหนดอัตราค่าใช้จ่ายในการส่งหมาย คําคู่ความหรือเอกสาร สําหรับพนักงานเดินหมายกรมบังคับคดีเสียใหม่ให้เหมาะสมกับสภาวะค่าครองชีพในปัจจุบัน

          จึงให้ยกเลิกความในข้อ 1 แห่งคําสั่งกรมบังคับคดีที่ 125/2538 เรื่อง ค่าใช้จ่ายในการ ส่งหมาย คําคู่ความหรือเอกสาร ลงวันที่ 10 มีนาคม 2538 และให้ใช้ความดังต่อไปนี้แทน

          “1. หมาย คําคู่ความ หรือเอกสารที่คู่ความต้องนําส่ง

                    1.1 ชั้นใน ให้จ่ายค่าป่วยการและค่าพาหนะไม่เกิน 120 บาท 

                    1.2 ชั้นกลาง ให้จ่ายค่าป่วยการและค่าพาหนะไม่เกิน 150 บาท 

                    1.3 เขตชั้นนอก ใ จ่ายค่าป่วยการและค่าพาหนะไม่เกิน 200 บาท

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                           สั่ง ณ วันที่ 10 ตุลาคม พ.ศ. 2549

 

                                                                                                 (ลงชื่อ) สิรวัต จันทรัฐ

                                                                                                   (นายสิรวัต จันทรัฐ)

                                                                                                   อธิบดีกรมบังคับคดี
คําสั่งกรมบังคดี ที่ 454/2549

เรื่อง การปฏิบัติหน้าที่ของเจ้าพนักงานพิทักษ์ทรัพย์ในคดีล้มละลาย

------------------------------------------

          เพื่อให้การปฏิบัติหน้าที่ของเจ้าพนักงานพิทักษ์ทรัพย์ในคดีล้มละลายดําเนินไปด้วย ความเรียบร้อย เป็นมาตรฐานเดียวกันและเป็นประโยชน์แก่ความและผู้มาติดต่อราชการ จึงมีคําสั่ง ดังต่อไปนี้


ข้อ ๑ ให้ยกเลิกคําสั่งกรมบังคับคดี ดังต่อไปนี้

          1.1 คําสั่งกรมบังคับคดีที่ 136/2530 ลงวันที่ 9 มิถุนายน 2530 เรื่อง การขอตรวจ คัดสําเนา หรือถ่ายภาพเอกสารสํานวนคดีล้มละลาย

          1.2 คําสั่งกรมบังคับคดีที่ 238/2530 ลงวันที่ 24 ตุลาคม 2530 เรื่อง การตรวจสํานวนการบังคับคดีล้มละลายในส่วนกลาง

          1.3 คําสั่งกรมบังคับคดีที่ 82/2553 ลงวันที่ 12 มีนาคม 2533 เรื่อง การปฏิบัติหน้าที่ ของเจ้าพนักงานพิทักษ์ทรัพย์ในส่วนภูมิภาค

          1.4 คําสั่งกรมบังคับคดีที่ 151/2533 ลงวันที่ 30 เมษายน 2533 เรื่อง การตรวจ สอบสํานวนการบังคับคดีล้มละลายในส่วนภูมิภาค

          1.5 คําสั่งกรมบังคับคดีที่ 366/2533 ลงวันที่ 24 ตุลาคม 2553 เรื่อง การตรวจและ ควบคุมการปฏิบัติ สํานวน

          1.6 คําสั่งกรมบังคับคดีที่ 337/2535 ลงวันที่ 19 ตุลาคม 2554 เรื่อง การปฏิบัติ หน้าของเจ้าพนักงานพิทักษ์ทรัพย์ในสํานวนกิจการและทรัพย์สิน

          1.7 คําสั่งกรมบังคับคดีที่ 307/2540 ลงวันที่ 18 มิถุนายน 2540 เรื่อง การปฏิบัติ หน้าที่ของผู้อํานวยการสํานักงานบังคับคดีและวางทรัพย์ภูมิภาค


ข้อ ๒ การขอตรวจคัดสําเนาหรือภาพถ่ายเอกสารในสํานวนคดีล้มละลายนอกจากที่ กําหนดไว้ในข้อ 3 ให้ ประมวลกฎหมายวิธีพิจารณาความแพ่ง มาตรา 54 มาบังคับใช้โดยอนุโลม แต่การสั่งไม่อนุญาตโดยเหตุผลนอกเหนือจากที่กําหนดไว้ในบทบัญญัติดังกล่าวจะต้องได้รับความ เห็นชอบจากอธิบดีหรือรองอธิบดีผู้ได้รับมอบหมาย สําหรับในส่วนภูมิภาคให้อยู่ในดุลยพินิจ ของผู้อํานวยการสํานักงานบังคับคดีและวางทรัพย์ภูมิภาคหรือผู้อํานวยการสํานักงานบังคับคดี จังหวัด หรือสาขาแล้วแต่กรณี


ข้อ ๓ การอนุญาตให้ตรวจคัดสําเนาหรือถ่ายภาพทําให้การของผู้ถูกเพิกถอนการโอนหรือ การกระทํา ผู้ถูกทวงหนี้ ผู้ร้องขัดทรัพย์ หรือผู้ร้องขอปฏิบัติตามสัญญา จะกระทําได้ต่อเมื่อได้รับ ความเห็นชอบจากอธิบดีหรือรองอธิบดีผู้ได้รับมอบหมาย สําหรับในส่วนภูมิภาคให้อยู่ในดุลยพินิจ ของผู้อํานวยการสํานักงานบังคับคดีและวางทรัพย์ภูมิภาคหรือผู้อํานวยการสํานักงานบังคับคดี จังหวัดหรือสาขาแล้ว กรณี


ข้อ ๔ การตรวจ คัดสําเนาหรือถ่ายภาพเอกสารดังกล่าวข้างต้น ให้กระทําภายในบริเวณ กรมบังคับคดีหรือสํานักงานบังคับคดีจังหวัดหรือสาขา ภายใต้การควบคุมดูแลของเจ้าพนักงานผู้รับ ผิดชอบอย่างใกล้ชิด โดยคํานึงถึงความปลอดภัยของเอกสารนั้นๆ


ข้อ ๕ ให้เจ้าพนักงานบังคับคดีถือปฏิบัติตามคําสั่งนี้โดยอนุโลม

          อนึ่ง หากคําสั่งหรือบันทึกข้อความใดที่ขัดหรือแย้งกับคําสั่งนี้ ให้ถือปฏิบัติตามคําสั่งนี้ 

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                           สั่ง ณ วันที่ 20 เดือน ตุลาคม พ.ศ. 2549 -

 

                                                                                                      (ลงชื่อ) สิรวัต จันทรัฐ

                                                                                                        (นายสิรวัต จันทรัฐ)

                                                                                                        อธิบดีกรมบังคับคดี
คําสั่งกรมบังคับ

ที่ 453/2549

เรื่อง การปฏิบัติหน้าที่เวรสั่ง

------------------------

          เพื่อให้การบริการประชาชนผู้มาติดต่อราชการกรมบังคับคดีเกี่ยวกับการบังคับคดีล้มละลาย เป็นไปด้วยความสะดวก เรียบร้อย และเป็นผลดีต่อราชการ จึงมีคําสั่งดังต่อไปนี้

          ให้กองบังคับคดีล้มละลาย 1 กองบังคับคดีล้มละลาย 3 กองบังคับคดีล้มละลาย 4 และกอง บังคับคดีล้มละลาย 5 รับผิดชอบเป็นเวรสั่งในวันจันทร์ถึงวันพฤหัสบดี ตามลําดับ โดยจัดหัวหน้ากลุ่มงาน 1 คน และเจ้าพนักงานพิทักษ์ทรัพย์ 1 คน ทําหน้าที่เวรสั่ง สําหรับในวันศุกร์ให้กองบังคับคดีล้มละลาย 1 และกองบังคับคดีล้มละลาย 5 หัวหน้ากลุ่มงาน 1 คน และเจ้าพนักงานพิทักษ์ทรัพย์ 1 คน ผลัดเปลี่ยนกัน ทําหน้าที่เวรสั่งกองละ 1 วัน โดยเริ่มจากกองบังคับคดีล้มละลาย 1 ก่อน ทั้งนี้ให้ เจ้าพนักงานพิทักษ์ทรัพย์ ซึ่งทําหน้าที่เวรสั่งไปปฏิบัติหน้าที่ที่ฝ่ายคําคู่ความในวันที่แต่ละกองต้องรับผิดชอบ โดยให้เจ้าพนักงาน พิทักษ์ทรัพย์ผู้ปฏิบัติหน้าที่เวรสั่ง มีหน้าที่ดังนี้


ข้อ ๑ เมื่อได้รับแจ้งคําสั่งพิทักษ์ทรัพย์ ให้มอบหมายฝ่ายกความดําเนินการประกาศคําสั่ง พิทักษ์ทรัพย์ กําหนดวันนัดตรวจคําขอรับชําระหนี้ ออกหมายเรียก หมายแจ้งคําสั่งพิทักษ์ทรัพย์เพื่อ เรียกลูกหนี้มาให้การสอบสวนพร้อมแจ้งหน่วยราชการต่างๆ ที่เกี่ยวข้อง ออกหมายนัดให้เจ้าหนี้ผู้เป็น โจทก์วางเงินค่าใช้จ่ายพร้อมทั้งแถลงเกี่ยวกับกิจการทรัพย์สินของลูกหนี้ภายในวันเดียวกันนั้น เสร็จ แล้วให้รวบรวมส่งกองบังคับคดีล้มละลายที่รับผิดชอบเพื่อสั่งจ่ายสํานวนให้เจ้าพนักงานพิทักษ์ทรัพย์ ดาเนินการต่อไปในวันที่ได้รับสํานวนหรืออย่างช้าในวันทําการถัดไป


ข้อ ๒ ตรวจและมีคําสั่งในคําขอรับชําระหนี้ที่ยื่นต่อเจ้าพนักงานพิทักษ์ทรัพย์ ว่าเจ้าหนี้ดําเนินการ ถูกต้องครบถ้วน ตามมาตรา 91 แห่งพระราชบัญญัติล้มละลาย พุทธศักราช 2483 หรือไม่ หากเจ้าหนี้ไม่ส่ง เอกสารประกอบหนี้หรือส่งเอกสารไม่ครบถ้วน ให้มีคําสั่งให้เจ้าหนี้นําส่งวันหนึ่งวันใดก่อนหรือในวันนัด ตรวจคําขอรับชําระหนี้ตามที่เจ้าพนักงานพิทักษ์ทรัพย์เห็นสมควร พร้อมทั้งแจ้งด้วยว่า หากประสงค์จะ ยื่นบันทึกถ้อยคํายืนยันข้อเท็จจริงประกอบให้ยื่นต่อเจ้าพนักงานพิทักษ์ทรัพย์ภายในเวลาดังกล่าว ทั้งนี้ให้ สํานักงานบังคับคดีส่วนภูมิภาคถือปฏิบัติในกรณีที่รับคําขอรับชําระหนี้ไว้แทนด้วย


ข้อ ๓ ตรวจคําร้อง คําขอ หรือหมายต่างๆ ที่มีผู้อื่นในคดีล้มละลายและมีคําสั่งหรือส่งให้ เจ้าพนักงานพิทักษ์ทรัพย์ผู้รับผิดชอบดําเนินการต่อไป

          อนึ่ง หากคําสั่งหรือบันทึกข้อความใดที่ขัดหรือแย้งกับคําสั่งนี้ ให้ถือปฏิบัติตามคําสั่งนี้

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                           สั่ง ณ วันที่ 20 เดือน ตุลาคม พ.ศ. 2549

 

                                                                                                   (ลงชื่อ)  สิรวัต จันทรัฐ

                                                                                                    (นายสิรวัต จันทรัฐ)

                                                                                                    อธิบดีกรมบังคับคดี
คําสั่งกรมบังคับคดี

ที่ 452/2549

เรื่อง การปฏิบัติงานที่มีความเกี่ยวเนื่องสัมพันธ์กัน

----------------------------

          เพื่อให้การปฏิบัติงานระหว่างหน่วยงานต่าง ๆ ภายในกรมบังคับคดีซึ่งมีงานที่ต้องปฏิบัติ ร่วมกันหรือเกี่ยวเนื่องสัมพันธ์กันดําเนินไปโดยไม่มีเหตุขัดข้องและเป็นประโยชน์แก่ราชการ จึงมีคําสั่ง ดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 190/2523 ลงวันที่ 19 กันยายน 2523 เรื่อง การแจ้งเรื่องที่มี ความเกี่ยวเนื่องสัมพันธ์กัน และคําสั่งกรมบังคับคดีที่ 50/2533 ลงวันที่ 8 กุมภาพันธ์ 2533 เรื่อง การทํา ความเห็นหรือคําสั่งของเจ้าพนักงานพิทักษ์ทรัพย์ และเจ้าพนักงานบังคับคดีในกรณีขัดแย้งกัน


ข้อ ๒ เมื่อปรากฏว่ามีงานที่ต้องปฏิบัติร่วมกันหรือเกี่ยวเนื่องกันระหว่างหน่วยงานต่างๆ ให้ เจ้าหน้าที่ผู้ที่เป็นต้นเรื่องหรือผู้รับเรื่องไว้พิจารณารีบดําเนินการแจ้งให้ผู้ที่เกี่ยวข้องทราบโดยวิธีทํา บันทึกหรือมีคําสั่งในต้นเรื่องและสําเนาให้ผู้เกี่ยวข้องทราบ


ข้อ ๓ ในกรณีที่มีการขัดแย้งกันในความเห็นหรือคําสั่งของเจ้าพนักงานพิทักษ์ทรัพย์ต่าง หน่วยงานกัน หรือระหว่างเจ้าพนักงานพิทักษ์ทรัพย์กับเจ้าพนักงานบังคับคดีหรือกับนักบัญชี ให้เจ้าพนักงาน ที่มีความเห็นหรือคําสั่งที่ขัดแย้งเสนอความเห็นหรือคําสั่งพร้อมรายงานข้อขัดแย้งต่ออธิบดีหรือรอง อธิบดีผู้ได้รับมอบหมายเพื่อพิจารณามีคําสั่งต่อไป

          อนึ่ง หากคําสั่งหรือบันทึกข้อความใดที่ขัดหรือแย้งกับคําสั่งนี้ ให้ถือปฏิบัติตามคําสั่งนี้ 

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                           สั่ง ณ วันที่ 20 เดือน ตุลาคม พ.ศ. 2549

 

                                                                                                  (ลงชื่อ)  นายสิรวัต จันทรัฐ

                                                                                                     (นายสิรวัด จันทรัฐ)

                                                                                                    อธิบดีกรมบังคับคดี
ระเบียบสํานักงานคณะกรรมการกํากับและส่งเสริมการประกอบธุรกิจประกันภัย

ว่าด้วยเข็มวิทยฐานะของสถาบันวิทยาการประกันภัยระดับสูง

สํานักงานคณะกรรมการกํากับและส่งเสริมการประกอบธุรกิจประกันภัย

พ.ศ. 2560

--------------------------------------------

          โดยที่เป็นการสมควรให้มีเข็มวิทยฐานะของสถาบันวิทยาการประกันภัยระดับสูง สํานักงานคณะกรรมการกํากับและส่งเสริมการประกอบธุรกิจประกันภัย

          อาศัยอํานาจตามความในมาตรา 32 (2) แห่งพระราชบัญญัติคณะกรรมการกํากับและส่งเสริมการประกอบธุรกิจประกันภัย พ.ศ. 2550 เลขาธิการคณะกรรมการกํากับและส่งเสริมการประกอบธุรกิจประกันภัยจึงออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบสํานักงานคณะกรรมการกํากับและส่งเสริมการประกอบธุรกิจประกันภัย ว่าด้วยเข็มวิทยฐานะของสถาบันวิทยาการประกันภัยระดับสูง สํานักงานคณะกรรมการกํากับและส่งเสริมการประกอบธุรกิจประกันภัย พ.ศ. 2560”


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ในระเบียบนี้

          “สํานักงาน คปภ.” หมายความว่า สํานักงานคณะกรรมการกํากับและส่งเสริมการประกอบธุรกิจประกันภัย

          “สถาบันวิทยาการประกันภัยระดับสูง” หมายความว่า สถาบันวิทยาการประกันภัยระดับสูง สํานักงานคณะกรรมการกํากับและส่งเสริมการประกอบธุรกิจประกันภัย

          “เข็มวิทยฐานะ” หมายความว่า เข็มวิทยฐานะของสถาบันวิทยาการประกันภัยระดับสูง

          “หลักสูตร วปส.” หมายความว่า หลักสูตรวิทยาการประกันภัยระดับสูง สถาบันวิทยาการประกันภัยระดับสูง

          “เลขาธิการ” หมายความว่า เลขาธิการคณะกรรมการกํากับและส่งเสริมการประกอบธุรกิจประกันภัย


ข้อ ๔  ให้มีเข็มวิทยฐานะของสถาบันวิทยาการประกันภัยระดับสูง มีขนาดสูง 5.5 เซนติเมตร และกว้าง 3 เซนติเมตร ทําด้วยโลหะทองเหลืองชุบด้วยกระไหล่ทองเงา ลงด้วยสียาเย็น สีน้ําเงิน ปั้มนูนขึ้นรูปซ้อนลายเป็นชั้น ลักษณะเป็นรูปโล่พื้นสีน้ําเงินขอบสีทองมีตราสัญลักษณ์ของสํานักงาน คปภ. อยู่ตรงกลางโดยมีช่อชัยพฤกษ์ช่อเล็กขนาบข้างด้านละ 1 ช่อ มีอักษรย่อ คปภ. อยู่ด้านบน และมีลายไทยล้อมรอบเป็นวงกลม และถัดจากลายไทยมีช่อชัยพฤกษ์ช่อใหญ่ล้อมรอบเป็นวงกลมอีกชั้นหนึ่ง ด้านบนของช่อชัยพฤกษ์ช่อใหญ่เป็นประภาคารสีทองส่องแสง ด้านล่างของช่อชัยพฤกษ์ช่อใหญ่มีแสงประภาคารรูปสี่เหลี่ยม ด้านหลังมีเข็มกลัดทําด้วยวัสดุทองเหลืองชุบกระไหล่ทองเงาสําหรับใช้กลัดติดเสื้อรายละเอียดตามรูปแบบที่กําหนดท้ายระเบียบนี้


ข้อ ๕ ผู้มีสิทธิประดับเข็มวิทยฐานะตามข้อ 4 มีดังนี้

          (1) เลขาธิการ

          (2) รองเลขาธิการ

          (3) ผู้ช่วยเลขาธิการ

          (4) ผู้สําเร็จการศึกษาอบรมหลักสูตร วปส.

          (5) ผู้ที่ทําคุณประโยชน์ต่อภารกิจของสํานักงาน คปภ. อย่างต่อเนื่อง โดยได้รับการเสนอชื่อจากสถาบันวิทยาการประกันภัยระดับสูงและได้รับความเห็นชอบจากเลขาธิการ


ข้อ ๖ การประดับเข็มวิทยฐานะ ตามข้อ 4 ให้ประดับที่กึ่งกลางกระเป๋าขวาของเสื้อ เครื่องแบบ ส่วนเครื่องแต่งกายอื่นให้ประดับได้ในโอกาสอันควรในตําแหน่งที่เหมาะสม


ผู้มีอํานาจลงนาม -                                                                                       ประกาศ ณ วันที่ 17 พฤษภาคม พ.ศ. 2560

 

                                                                                                        สุทธิพล  ทวีชัยการ

                                                                                                              เลขาธิการ

                                                                 คณะกรรมการกํากับและส่งเสริมการประกอบธุรกิจประกันภัย
ประกาศกระทรวงพาณิชย์

เรื่อง หลักเกณฑ์และวิธีการจ่ายเงินสมทบเพื่อเป็นค่าใช้จ่าย

ของบริษัทกลางคุ้มครองผู้ประสบภัยจากรถ จํากัด

---------------------------------

          อาศัยอํานาจตามความในมาตรา 5 และมาตรา 10 ทวิ แห่งพระราชบัญญัติคุ้มครองผู้ประสบภัยจากรถ พ.ศ. 2535 ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ 3) พ.ศ. 2540 รัฐมนตรีว่าการกระทรวงพาณิชย์ ประกาศหลักเกณฑ์และวิธีการจ่ายเงินสมทบเพื่อเป็นค่าใช้จ่าย ของบริษัทกลางคุ้มครองผู้ประสบภัยจากรถ จํากัด ไว้ดังต่อไปนี้


ข้อ ๑ ในประกาศนี้

          “บริษัทจํากัด” หมายความว่า บริษัทตามกฎหมายว่าด้วยการประกันวินาศภัยที่ได้รับใบอนุญาตให้ประกอบกิจการประเภทประกันภัยรถ ซึ่งเป็นผู้ถือหุ้นของบริษัทกลางคุ้มครองผู้ประสบภัยจากรถ จํากัด


ข้อ ๒ ให้บริษัทจํากัดจ่ายเงินสมทบให้แก่บริษัทกลางคุ้มครองผู้ประสบภัยจากรถจํากัด ภายในสามสิบวันนับแต่วันสิ้นรอบสามเดือน ในอัตราร้อยละสองของเบี้ยประกันภัยที่ได้รับจากผู้เอาประกันภัยตามพระราชบัญญัติคุ้มครองผู้ประสบภัยจากรถ พ.ศ. 2535


ข้อ ๓ การจ่ายเงินสมทบตามข้อ 1 ให้บริษัทจํากัดจ่ายดังนี้

          (1) เงินสด เช็ค หรือดร๊าฟ

          (2) โอนเงินจ่ายเข้าบัญชี บริษัทกลางคุ้มครองผู้ประสบภัยจากรถ จํากัด ที่ฝากไว้กับธนาคารพาณิชย์


ข้อ ๔ ในกรณีที่บริษัทจํากัดจ่ายเงินสมทบเป็นเช็คหรือดร๊าฟ จะต้องสั่งจ่ายบริษัทกลางคุ้มครองผู้ประสบภัยจากรถ จํากัด


ข้อ ๕ ในกรณีที่บริษัทจํากัดส่งเงินสมทบเพื่อจ่ายให้แก่บริษัทกลางคุ้มครองผู้ประสบภัยจากรถ จํากัด เกินจํานวนที่ต้องชําระในรอบสามเดือนใดให้บริษัทจํากัดยื่นคําร้องตามแบบที่นายทะเบียนกําหนดเพื่อขอนําเงินในส่วนที่เกินนั้นไปจ่ายเป็นเงินสมทบให้แก่บริษัทกลางคุ้มครองผู้ประสบภัยจากรถ จํากัด ในรอบสามเดือนต่อๆ ไปได้ จนกว่าเงินในส่วนที่เกินนั้นจะหมดลง


ข้อ ๖ ประกาศนี้ ให้มีผลใช้บังคับสําหรับการจ่ายเงินสมทบรอบสามเดือนแรกคือ เดือนตุลาคม ถึง ธันวาคม 2541 เป็นต้นไป


ผู้มีอํานาจลงนาม - ประกาศ ณ วันที่ 25 พฤษภาคม พ.ศ. 2541

 

ไพฑูรย์ แก้วทอง

รัฐมนตรีช่วยว่าการฯ รักษาราชการแทน

รัฐมนตรีว่าการกระทรวงพาณิชย์